หุ้นใหญ่หนุน SET พลิกปิดบวก 3 จุด สวน “เฟด” ขึ้นดอกเบี้ย 0.25% ฟากโบรกฯแนะ 3 กลุ่มน่าสอย!
หุ้นใหญ่หนุน SET พลิกปิดบวก 3 จุด สวน "เฟด" ขึ้นดอกเบี้ย 0.25% ฟากโบรกฯแนะ 3 กลุ่มน่าสอย! โดยดัชนีปิดตลาดวันนี้ ที่ระดับ 1,752.95 จุด บวก 3.02 จุด หรือ 0.17% มูลค่าการซื้อขาย 6.34 หมื่นล้านบาท
27 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,752.95 จุด บวก 3.02 จุด หรือ 0.17% มูลค่าการซื้อขาย 6.34 หมื่นล้านบาท
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้เป็นลักษณะของการแกว่งตัวในกรอบแคบๆ จากประเด็นที่คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติเป็นเอกฉันท์ให้ปรับขึ้นอัตราดอกเบี้ยระยะสั้น 0.25% สู่ระดับ 2.00-2.25% ในการประชุมเมื่อวานนี้ ส่งผลให้ตลาดฯผันผวน เนื่องจากนักลงทุนไม่กล้าที่จะเข้าลงทุน
อย่างไรก็ตาม มองว่าเป็นจังหวะของการเข้าลงทุน โดยใช้กลยุทธ์แบบอ่อนตัว ถอยรับ เนื่องจากข่าวการปรับขึ้นดอกเบี้ยของเฟดได้จบลงแล้ว โดยหากตลาดยุโรปดีขึ้น ดัชนีเฉลี่ยอุตสาหกรรมดาวโจนส์ก็จะปรับตัวเพิ่มขึ้นตามไปด้วย ส่งผลดีต่อตลาดฯบ้านเราเช่นเดียวกัน
โดยมองหุ้นในกลุ่มที่น่าลงทุนคือกลุ่มพลังงานและปิโตรเคมี กลยุทธ์ในการลงทุน คือ “ซื้อ-ถือ” รวมถึงกลุ่มธนาคาร กลยุทธ์ในการลงทุนคือ “ซื้อเมื่ออ่อนตัวลง”
สำหรับกลุ่มที่ได้รับผลกระทบจากการปรับขึ้นดอกเบี้ยคือหุ้นกลุ่มอสังหาริมทรัพย์ โดยแนะนำกลยุทธ์ในกลุ่มนี้ คือ “ขายเมื่อขึ้น”
สำหรับแนวโน้มภาวะตลาดฯในวันพรุ่งนี้ คาดว่ายังคงแกว่งในกรอบ พร้อมให้แนวรับที่ 1,740-1,737 จุด แนวต้านที่ 1,760-1,770 จุด อย่างไรก็ดี คาดว่าแนวโน้มสัปดาห์หน้าตลาดฯจะดีกว่าในสัปดาห์นี้ โดยมองว่าตลาดฯไม่น่ากลัว และดัชนีฯไม่ปรับตัวลดลงปิดโลว์
นอกจากนี้ หากดัชนีฯสามารถยืนปิดที่ระดับ 1,750 จุด ได้อย่างแข็งแรง จะทำให้ฐานแข็งแรง แต่หากดัชนีฯหลุดแนวรับ 1,730 จุด จะเป็นลักษณะที่น่ากลัวของตลาดฯ
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,766.12 ล้านบาท ปิดที่ 54 บาท ลดลง 0.25 บาท
CPALL มูลค่าการซื้อขาย 3,971.44 ล้านบาท ปิดที่ 69.25 บาท ลดลง 0.75 บาท
PTTEP มูลค่าการซื้อขาย 2,581.78 ล้านบาท ปิดที่ 156.50 บาท เพิ่มขึ้น 1.50 บาท
AOT มูลค่าการซื้อขาย 2,161.31 ล้านบาท ปิดที่ 65.25 บาท เพิ่มขึ้น 0.25 บาท
BEAUTY มูลค่าการซื้อขาย 1,821.72 ล้านบาท ปิดที่ 12 เพิ่มขึ้น 0.20 บาท
 
ตลาดหุ้นเอเชีย
